
ישיבת מועצת העיר מן המניין מס' 1/25 (951) 
מיום רביעי, כ"ב בטבת תשפ"ה , 22/1/2025

משתתפים: 
מר רועי לוי			ראש העיר
מר ישי יעיש איבגי		מ"מ וסגן ראש העיר
מר גאורגי גרשקוביץ		סגן ראש העיר
גב' אדוה קאופמן		סגנית ראש העיר
מר דני קרן			חבר מועצה
גב' שגית גליק			חברת מועצה
גב' פרח אסטרוגנו		חברת מועצה
מר דניאל מאור			חבר מועצה
מר אסף גפן			חבר מועצה
מר ארתור דרליוק		חבר מועצה
גב' פולינה קפול			חברת מועצה

עו"ד אורי גרינברגר		יועמ"ש העירייה
מר גלעד הישג			מבקר העירייה
מר זאב גומל			גזבר העירייה

[image: תמונה שמכילה טקסט, גופן, לוגו, צילום מסך]
[image: תמונה שמכילה טקסט, גופן, לוגו, צילום מסך]
ישיבת מועצה 22.1.25

 נוצר על ידי   [image: תמונה שמכילה טקסט, גופן, צילום מסך]
1
 נוצר על ידי   [image: תמונה שמכילה טקסט, גופן, צילום מסך]
2
על סדר היום: 
[ 1 ]  אישור פרוטוקולים.	3
פרוטוקול וועדת כספים 1/25.	3
[ 2 ]  אישור תיקונים לחוקי עזר.	4
1. הצעה לסדר: תיקון סעיף 1 לחוק העזר לנשר (שמירת הסדר והניקיון), התשנ"א-1991.	7
2. הצעה לסדר: תיקון סעיף 7 לחוק העזר לנשר (שמירת הסדר והניקיון), התשנ"א-1991.	7
3. הצעה לסדר: תיקון סעיף 32 לחוק העזר לנשר (שמירת הסדר והניקיון), התשנ"א-1991.	8
4. הצעה לסדר: תיקון לחוק העזר לנשר (שמירת הסדר והניקיון), התשנ"א-1991 – הוספת סעיף 72.	8
5. הצעה לסדר: תיקון סעיף 3 לחוק עזר לנשר (מניעת רעש), התשנ"ד1994.	8
[ 3 ] הצעה לסדר: מינוי הגב' קארין בר לוי נציגת עיריית נשר, כחברה בדריקטוריון נשרים.	9
[ 4 ] הצעה לסדר: מינוי רה"ע רועי לוי כנציג עיריית נשר באשכול רשויות המפרץ.	10
עדכון בנושא תקציב 2025.	10
[ 5 ] אישור עבודה נוספת לעובדי עירייה: נושא בדלתיים סגורות.	13

[image: תמונה שמכילה טקסט, גופן, לוגו, צילום מסך]
[image: תמונה שמכילה טקסט, גופן, לוגו, צילום מסך]
ישיבת מועצה 22.1.25

 נוצר על ידי   [image: תמונה שמכילה טקסט, גופן, צילום מסך]

 נוצר על ידי   [image: תמונה שמכילה טקסט, גופן, צילום מסך]
2
פ ר ו ט ו ק ו ל
ר. לוי, רה"ע:	ברוכים הבאים, ערב טוב. אנחנו בישיבת מועצת העיר, הראשונה לשנת 2025, מס' 1/25 (951), סך הכול. נוכחים: דני קרן חבר מועצת העיר, פולינה חברת מועצת העיר, ארתור חבר מועצת העיר, דניאל מאור חבר מועצת העיר, שגית חברת מועצת העיר, פרח חברת מועצת העיר, אדוה קאופמן סגנית ראש העיר, גאורגי גרשקוביץ סגן ראש העיר, אנוכי רועי לוי ראש העיר, ישי איבגי ממלא מקום וסגן ראש העיר, היועץ המשפטי אורי גרינברגר, גזבר העירייה זאב זימל, מבקר העירייה גלעד הישג, חבר מועצת העיר אסף גפן. כן נוכחים, דובר העירייה רון, ועוזרת ראש העיר גל. על סדר היום שלנו יש 4, 5 נושאים.
[bookmark: _Toc188713819][ 1 ]  אישור פרוטוקולים.
[bookmark: _Toc188713820]פרוטוקול וועדת כספים 1/25.
ר. לוי, רה"ע:	אני אעבור, הנושא הראשון שלנו בעצם, הוא פרוטוקול וועדת כספים 1/25 שהועבר לכם. בעצם, יש לנו כאן פתיחה, עדכון וסגירה של תב"רים. כאשר התב"רים של פתיחה, זה 30 אלף שקל שקיבלנו ממשרד רוה"מ לפעילות לאזרחים וותיקים. אנחנו מעדכנים את תב"ר הכלניות, שבעצם קיבלנו כסף ממשרד התרבות והספורט, אז אנחנו עושים שינוי בתמהיל של התב"ר, התקציב נשאר ללא שינוי. ואנחנו פותחים את התב"ר, ברוך השם, של האגמים, של שיקום האגמים 15.5 מיליון שקל, בעקבות החוזה החתום מול קבלן עבודות הפיתוח, החוזה של הקרן לשיקום מחצבות. מה שאומר, שהעבודות כבר רגע לפני ביצוע, כבר התחילו התארגנויות טרום שטח, אבל אוטוטו עולים לשטח. זהו, סוגרים תב"רים, רשום לכם שמה, ויש לנו את הצגת הדו"ח חצי שנתי כספי מבוקר. אם זאב, אתה רוצה להגיד עליו כמה מילים, אז בשמחה.
ז. זימל:	הוא היה כאן כבר לפני חודשיים שלושה, כשהוא היה לא מבוקר, הפעם הוא חזר מבוקר. אלה בעצם אותן תוצאות. בתקופת הדו"ח היינו עם עודף קטן של קצת למעלה מ- 2 מיליון שקל. עומס הנלוות היה 15 מיליון. יתרה בקרנות השונות 177 מיליון. מבחינת ביצוע, סך ההכנסות היו 103% מהתקציב. ההוצאות היו 101% מהתקציב. כך שבסך הכל נשאר לנו עודף של קצת יותר מ- 2 מיליון שקל.
ר. לוי, רה"ע:	מישהו רוצה לשאול שאלות? לא. מי בעד? כולם בעד, תודה, פה אחד.
הצעת החלטה: 
מאשרים את פרוטוקול וועדת כספים 1/25.  
הצבעה: 
בעד- פה אחד. 
 
ההצעה אושרה. 
[bookmark: _Toc188713821][ 2 ]  אישור תיקונים לחוקי עזר.
ר. לוי, רה"ע:	הסעיף הנוסף הוא, עדכון לחוקי העזר. אז יש כאן כל מיני דברים של ניואנסים, עוד מעט נעדכן אותם. אני רוצה ברשותכם, להתעכב על 2 דברים שיש, 3 דברים אולי מרכזיים שיש בחוק הזה, שחשוב כן להדגיש אותם, גם לציבור, אבל גם פה, ובטח לפרוטוקול ולכולם. הראשון זה, קודם כל, אני רוצה להודות גם כן לדניאל מאור בוועדת איכות הסביבה, שדחף את הנושא של, בעצם, הוצאת כלים חד פעמיים מתוך פארקים ציבוריים. אני חושב שבטח בעידן של היום, שאפשר גם לקנות כלים מתכלים או רב פעמיים. הנושא של הכנסת חד פעמי לפארקים, מקבל משנה תוקף על אחת כמה וכמה בעיר כמו שלנו, שיש חיות בר שנמצאות בשיפולי העיר, שיכולות, שבעצם יכולות להיפגע ולהיפצע מאכילה של חד פעמי. בטח ובטח שזה מזהם, כולם יודעים שזה כלים לא מתכלים. אז בעצם, אם עד היום לא יכולנו לאכוף את זה, אנחנו מתקנים את זה בחוק העזר, ונוכל לאכוף את זה. בטח שביתר שאת, בפארק הגשרים התלויים וביער היערנים, שם אנחנו רואים את הכמויות הגדולות ביותר של אנשים שמגיעים בעיקר מחוץ לעיר, ומשתמשים בחד פעמי וגם משליכים אותו לפעמים אפילו בשיחים. למרות שיש, האמת, שיפור ניכר מאוד מאוד בעקבות הפיילוט של הוצאת הפחים מתוך הפארקים. אז יש שיפור ניכר בניקיון, אבל עדיין אני חושב שזה חשוב, בטח ברמה ההרתעתית.
א. גפן:	החוק הוא, סליחה רועי, שאסור להכניס כלים פלסטיים?
ר. לוי, רה"ע:	כן, חד פעמיים.
א. גפן:	אבל מותר, מותר להביא ולזרוק לפח, או אסור להכניס בכלל?
ר. לוי, רה"ע:	לא, לא להכניס. לא להכניס כלים חד פעמיים לתוך הפארק. אפשר או מתכלה או רב פעמי. הנושא השני, זה הנושא של האכלת חיות בר, בדגש על חזירי בר. יש לנו כאן כמה תושבים נחמדים שמאכילים את חזירי הבר בחצרות שלהם, והם נכנסים לתוך העיר ועושים המון המון נזק, המון נזק, אין לכם מושג עד כמה. מעבר למה שאתם יודעים, הנזקים שיש לנו כאן למערכות ההשקיה העירוניות הם נאמדים-
י. איבגי:	מדשאות.
ר. לוי, רה"ע:	ומדשאות, מגיע אפילו למאות אלפים, לא רק עשרות אלפים, למאות אלפים. וכשרצינו לאכוף את זה, וראינו את זה, הסתבר לנו שבחוק העזר פשוט אין לנו סעיף שאנחנו יכולים לאכוף נגד האכלה של חיות בר, זה לא רק חזירים.
פ. אסטרוגנו:	זה בגבעה?
ר. לוי, רה"ע:	זה גם תנים, מה?
פ. אסטרוגנו:	בגבעה?
ג. גרשקוביץ:	הרוב זה בגבעה .
ר. לוי, רה"ע:	הרוב זה בגבעה. זה גם סיפור של תנים, שיש האכלות היום כבר של תנים וכל חיות הבר.
ר. לוי, רה"ע:	וזה פשוט מסוכן, והכנסנו את זה גם כן לחוק העזר. יש כאן עוד סעיף בחוק העזר, בנושא של מניעת רעש, שכן אני רוצה לציין. זאת אומרת, יש כאן עוד כל מיני דברים, פשוט אני, כאילו אני מציין רק את מה שאני חושב שלדעתי חשוב, לי, לפחות לי, חשוב להדגיש מולכם, זה הנושא שבעצם היה לנו, יש חגים ומועדים שנקבע בחקיקה ראשית שניתן לעשות בהם רעש עד חצות או עד שעה 01:00, כל מיני כאלה, שאצלנו פשוט זה לא הופיע בחוק העזר. למשל בפורים, שאפשר לחגוג את פורים, את העדלאידע, את שושן פורים, ולא יכלנו לעשות פה, כי היה רעש, האנשים היו מתלוננים, היינו חייבים לאכוף. או ל"ג בעומר, או מימונה, או שנה אזרחית. אז בעצם, על פי, בהתאם לחקיקה ראשית, נכון אורי? בהתאם לחקיקה הראשית, הוספנו את זה לתוך חוק העזר שלנו. וכן הכנסנו, בחקיקה ראשית נקבע שעל ידי אישור של ראש העיר, ניתן לעשות אירועים ציבוריים עד 5 פעמים בשנה-
א. גרינברגר:	ללא קשר, כמובן, לחגים האלה.
ש. גליק:	5 פעמים, בלי קשר לחגים.
ר. לוי, רה"ע:	ללא קשר לחגים האלה, בדיוק, 5 פעמים בשנה, שכמובן עם הודעה מוקדמת וכו', שניתן יהיה לקיים, להקים רעש עד שעה 01:00. אני אתן דוגמה, פסטיבל הבירה, כל שנה אנחנו צריכים לסגור אותו בשעה 23:00 בגלל שלא היה לנו את הסעיף הזה בחוק, עכשיו נוכל להאריך את פסטיבל הבירה גם לשעה 01:00, ולתת ליותר, ליותר אנשים להנות ממנו, ליותר אומנים להנות ממנו. אז זה משהו למשל שהכנסנו, הכנסנו לחוק העזר שלא היה כאן. ותודה לאורי ולמאיר שעבדו על זה והסבו את תשומת ליבנו. וליאיר כמובן, שהוא המנהל של הפיקוח, שמעלה את הדברים האלה. סך הכל, כל הזמן אנחנו מחפשים להישתדרג ולהשתפר. אגב, לגבי, אסף מה ששאלת, זה גם לא יכניס, וגם לא יעשה בהם שימוש, בסדר? לגבי הכלים החד פעמיים, גם לא יכניס, וגם לא יעשה בהם שימוש. זהו, יש למישהו שאלות לגבי זה? אז אנחנו, אחד אחד.
א. גרינברגר:	רק מזכיר רועי, בגלל, זהו, אחד אחד, כי כל שינוי צריך לעבור אישור.

[bookmark: _Toc188713822]1. הצעה לסדר: תיקון סעיף 1 לחוק העזר לנשר (שמירת הסדר והניקיון), התשנ"א-1991.
ר. לוי, רה"ע:	טוב, אז הצעת החלטה: מועצת העיר נשר מחליטה לאשר את תיקון סעיף 1 לחוק עזר לנשר (שמירת הסדר והניקיון), התשנ"א 1991 בהתאם לנוסח המצורף לפרוטוקול. לא צריך להצביע על כל אחד, נכון? אני רק אקריא ואז נצביע על הכל? או שאתה רוצה על כל אחד?
א. גרינברגר:	לא לא, הצבעה על כל סעיף, משום הבירוקרטיה של משרדי הממשלה.
ר. לוי, רה"ע:	אוקיי, אז מי בעד? סבבה, כולם בעד, פה אחד.
הצעת החלטה: 
מועצת העיר נשר מחליטה לאשר את תיקון סעיף 1 לחוק עזר לנשר (שמירת הסדר והניקיון), התשנ"א 1991 בהתאם לנוסח המצורף לפרוטוקול.  
הצבעה: 
בעד- פה אחד. 
 
ההצעה אושרה.
[bookmark: _Toc188713823]2. הצעה לסדר: תיקון סעיף 7 לחוק העזר לנשר (שמירת הסדר והניקיון), התשנ"א-1991.
ר. לוי, רה"ע:	מועצת העיר נשר מחליטה לאשר את תיקון סעיף 7 לחוק עזר לנשר (שמירת הסדר והניקיון), התשנ"א 1991 בהתאם לנוסח המצורף לפרוטוקול. מי בעד? תודה. שוב, דניאל, יישר כוח.
הצעת החלטה: 
מועצת העיר נשר מחליטה לאשר את תיקון סעיף 7 לחוק עזר לנשר (שמירת הסדר והניקיון), התשנ"א 1991 בהתאם לנוסח המצורף לפרוטוקול.  
הצבעה: 
בעד- פה אחד. 
 
ההצעה אושרה.
[bookmark: _Toc188713824]

3. הצעה לסדר: תיקון סעיף 32 לחוק העזר לנשר (שמירת הסדר והניקיון), התשנ"א-1991.
ר. לוי, רה"ע:	מועצת העיר נשר מחליטה לאשר את תיקון סעיף 32 לחוק עזר לנשר (שמירת הסדר והניקיון), התשנ"א 1991 בהתאם לנוסח המצורף לפרוטוקול. מי בעד? פה אחד.
הצעת החלטה: 
מועצת העיר נשר מחליטה לאשר את תיקון סעיף 32 לחוק עזר לנשר (שמירת הסדר והניקיון), התשנ"א 1991 בהתאם לנוסח המצורף לפרוטוקול.  
הצבעה: 
בעד- פה אחד. 
 
ההצעה אושרה.
[bookmark: _Toc188713825]4. הצעה לסדר: תיקון לחוק העזר לנשר (שמירת הסדר והניקיון), התשנ"א-1991 – הוספת סעיף 72.
ר. לוי, רה"ע:	מועצת העיר נשר מחליטה לאשר תיקון לחוק עזר לנשר (שמירת הסדר והניקיון), התשנ"א 1991 כך שיתווסף לו סעיף 72 בהתאם לנוסח המצורף לפרוטוקול. מי בעד? פה אחד.
הצעת החלטה: 
מועצת העיר נשר מחליטה לאשר תיקון לחוק עזר לנשר (שמירת הסדר והניקיון), התשנ"א 1991  כך שיתווסף לו סעיף 72 בהתאם לנוסח המצורף לפרוטוקול.  
הצבעה: 
בעד- פה אחד. 
 
ההצעה אושרה.
[bookmark: _Toc188713826]5. הצעה לסדר: תיקון סעיף 3 לחוק עזר לנשר (מניעת רעש), התשנ"ד1994.
ר. לוי, רה"ע:	מועצת העיר נשר מחליטה לאשר את תיקון סעיף 3 לחוק עזר לנשר (מניעת רעש), התשנ"ד 1994 בהתאם לנוסח המצורף לפרוטוקול. מי בעד? תודה, פה אחד.
הצעת החלטה: 
מועצת העיר נשר מחליטה לאשר את תיקון סעיף 3 לחוק עזר לנשר (מניעת רעש), התשנ"ד 1994 בהתאם לנוסח המצורף לפרוטוקול.  
הצבעה: 
בעד- פה אחד. 
 
ההצעה אושרה.
[bookmark: _Toc188713827][ 3 ] הצעה לסדר: מינוי הגב' קארין בר לוי נציגת עיריית נשר, כחברה בדריקטוריון נשרים.
ר. לוי, רה"ע:	ההצעה לסדר הנוספת, היא בעצם, בעקבות סיום תפקידה של שושי שהייתה מנהלת כוח אדם, בעצם בדירקטוריון של החברה הכלכלית צריך 3 עובדי עירייה. אנחנו משתדלים שזה יהיה עובדות עירייה ולא עובדי עירייה תמיד, שזה יהיה נשים ולא גברים, גם כדי לגוון את הדירקטוריון וגם כדי לתת, זה גם כן הייתה בזמנו הצעה של ענת שהיא ממונה על קידום מעמד האישה ברשות המקומית, ביחד עם פרח, לנסות להכניס כמה שיותר נשים לתוך הדירקטוריונים, ואנחנו בהחלט שמחים על כך. בעצם, להיות חבר בדירקטוריון נשרים, זה צריך פרופסיה מאוד ספציפית, או עו"ד או כלכלן.
א. גרינברגר:	מהנדס, לימודי, יש כמה מקצועות. קארין היא עו"ד.
ר. לוי, רה"ע:	מהנדס, יש כמה. קארין בערך הייתה היחידה כי היא עו"ד, הייתה יחידה, הייתה עוד מישהי אחת שיכלה עוד להתמנות וגם זה היה בספק, אז שמחנו מאוד לראות שהיא זה, והיא הסכימה. אז אנחנו ממליצים לאשר את קארין בר לוי, היא עו"ד?
א. גרינברגר:	עו"ד.
ר. לוי, רה"ע:	עו"ד קארין בר לוי, כחברה בדירקטוריון החברה הכלכלית נשרים. כולם בעד, פה אחד.
הצעת החלטה: 
מועצת העיר מאשרת את מינוי הגב' קארין בר לוי כחברה בדירקטוריון החברה הכלכלית נשרים.  
הצבעה: 
בעד- פה אחד. 
 
ההצעה אושרה.
[bookmark: _Toc188713828][ 4 ] הצעה לסדר: מינוי רה"ע רועי לוי כנציג עיריית נשר באשכול רשויות המפרץ.
ר. לוי, רה"ע:	ויש לנו את אשכול רשויות המפרץ, זה אישור, אישרו החלטה, לא יודע למה צריך אותה, כל ראשי הערים בעצם חברים באשכול רשויות המפרץ, אז צריך לאשר אותי כנציג העירייה.
הצעת החלטה: 
מועצת העיר מאשרת את רועי לוי כנציג עיריית נשר באשכול רשויות המפרץ.  
הצבעה: 
בעד- פה אחד. 
 
ההצעה אושרה.
[bookmark: _Toc188713829]עדכון בנושא תקציב 2025.
ר. לוי, רה"ע:	וזהו, הנושא הנוסף זה אישור עבודה נוספת בדלתיים סגורות. אבל רגע לפני כן, כן חשוב לי להגיד לכולם, כי אמרתי גם כן בישיבת הנהלה, אבל כן חשוב לי להגיד לפרוטוקול, שאנחנו עובדים בצורה קדחתנית סביב אישור תקציב 2025. אני שם את זה על השולחן, ואנחנו גם נשקף את זה עוד יותר לקראת התקציב, כשנביא אותו, אני מקווה כבר בחודש הבא. מאוד מתקשים לאזן את התקציב בשנת 2025. העלויות של השכר, זה משהו, כאילו ראינו אותו הולך לבוא עלינו, אבל העלייה בשכר של, בהסכם הקיבוצי האחרון, היא משהו שלא היה מעולם כזה דבר. זאת אומרת, תמיד היו עליות, לא היה כזה דבר. אנחנו מדברים רק עלייה בשכר, באופן לא שמרני, על 5.5 מיליון שקל, על אותה, אגב, על אותה כמות עובדים, זאת אומרת לא נוסף עוד עובד אחד למערכת.
א. גרינברגר:	גם על אותו שכר נטו לעובדים.
ר. לוי, רה"ע:	גם על אותו שכר נטו, זאת אומרת העובדים לא רואים את זה בתלוש שלהם. נכון, טוב שציינת את זה. העובדים לא רואים את זה. אנחנו מעבירים את התוספת לאוצר, העובד לא רואה את זה בתלוש שלו, אנחנו מעבירים את כל התוספת לאוצר.
א. גרינברגר:	זה בעצם מיסים.
ר. לוי, רה"ע:	גם בשנה הבאה אותו דבר, גם 2 נקודה משהו.
ז. זימל:	1 נקודה, יורד, אבל העלות, זה במישור של מה שאתה מעביר.
ר. לוי, רה"ע:	כן, כן, מה עולה לנו. מה עולה לנו, עזוב מה העובד רואה. ויש לנו רק בהעלאה של האחוז מע"מ, עוד 1.8 מיליון שקל יותר שאנחנו משלמים, ואתם יודעים שעירייה לא מתקזזת במע"מ. כמובן, כל זה משליך גם על עובדי הקבלן שלנו, שברגע שיש הסכמי, הסכמי עבודה ושכר המינימום עולה, אוטומטית מעדכנים לנו את השכר, כי אנחנו לא יכולים כמובן להלין שכר, אנחנו גם בודקים הלנות שכר של קבלנים. יש לנו כאן חברה שבודקת שחלילה לא תהיה הלנת שכר לעובדי קבלן. אז אוטומטית גם אצלנו זה מתייקר, ומתייקר האשפה והכל. אנחנו מדברים על דלתא ב- 2025, באזור ה- 10 מיליון שקל, העלאות ללא הכנסות נוספות. ואנחנו עובדים באמת מסביב לשעון. אני באופן אישי, חופר כל, כל סעיף, ואיפה שעוד אפשר, אני לא יודע כבר ממה אפשר להוריד, אבל איפה שעוד אפשר להוריד אנחנו מקצצים וחותכים. ואנחנו נצטרך לעשות לקראת 2026 גם החלטות קשות שלא יהיו נוחות, בתחום של הגדלת הכנסות, לא רק הקטנת הוצאות. אם אנחנו רוצים לשמור על רמת שירות נאותה. כי ב- 2026 הפערים רק הולכים לצמוח, כי הממשלה הולכת לקצץ עוד יותר את התמיכות שהיא נותנת לרשויות ולעובדים. ניתן דוגמה, במחלקת הקליטה למשל יש לנו פרויקטור, לנושא העדה האתיופית. כבר הודיעו לנו, שלא יתקצבו אותו שנה הבאה. מי ידבר איתם באמהרית? לא מעניין אותם, כאילו, בגדול. סליחה שאני בוטה, אבל כאילו לא מעניין אותם. ואז אנחנו נצטרך לעשות החלטה, אם אנחנו מפטרים אותו, כאילו מסיימים, זה לא מפטרים אבל כאילו מסיימים את התפקיד הזה, או משלמים את זה מתקציב העירייה. אם משלמים, זה מלא, זה בערך 200 אלף שקל מתקציב העירייה בשנה עם עלות מעביד והכול. וכל מיני החלטות כאלו, שאנחנו נדרש החלטות קשות שנצטרך לעשות. אני מאמין שמשרד הרווחה יקצץ, וכולם יקצצו. כבר היום אנחנו מדברים על 120-150 תיקים לעובד סוציאלי שיש פה, שזה לא, זה לא ריאלי, זה לא נורמלי.
פ. אסטרוגנו:	זה הממוצע.
ר. לוי, רה"ע:	זה הממוצע גם בארץ, כן? אבל זה עדיין לא נורמלי. אנחנו מדברים על 60-70 ברשימת המתנה ביחידה שלנו של התמכרויות, בלי יכולת לגייס תקנים נוספים גם אם אנחנו רוצים. אנחנו מדברים על זה שהגדלנו את המצבת של הפסיכולוגים שלנו והשירות הפסיכולוגי על חשבון העירייה, כי המדינה החליטה שבתיכון היא לא נותנת יותר פסיכולוגים, ולגני ילדים גם כן לא צריך פסיכולוגים. אז קצצו שם, אבל אני לא מוכן, אני חושב שזה לא הגיוני. התיכון לא יכול לעבוד בלי פסיכולוג שיהיה, שיהיה צמוד למורים, צמוד להנהלה, צמוד לילדים. אז שמנו את זה מהכספים שלנו, מהתקציב שלנו, ועכשיו נתנו להם הסכם שכר, של כמה מוסיפים, עוד 40% יותר, נכון?
ז. זימל:	פסיכולוגים בין 30% ל- 40%.
ר. לוי, רה"ע:	בין 30% ל 40% יותר בשכר. כל הדברים האלה בסוף, צריך לעשות החלטות. עדיין לא, כמובן, אני גם אומר את זה פה, אני הולך להציג את כל האלטרנטיבות בשקיפות מלאה לכולם, וההחלטה תתקבל באופן משותף ע"י כולם. לא מתכוון להנחית החלטות, לא לשים החלטות, לא כלום. לשים את הכל, לתת לזאב לעשות ולהציג לכם את כל האלטרנטיבות שעומדות, את כל התרחישים, באופן ובצורה מקצועית, באופן מקצועי, ולקבל את ההחלטות בצורה, בצורה המקצועית. גם החלטות לא נעימות אנחנו קיבלנו בעבר, ואנחנו נצטרך לקבל גם בעתיד. זה מהבחינה הזו.
[bookmark: _Toc188713830]

[ 5 ] אישור עבודה נוספת לעובדי עירייה: נושא בדלתיים סגורות.
ר. לוי, רה"ע:	חברים, תודה רבה. הישיבה נעולה.

